मोदक की पिठ्ठी के लिए गुड़ और नारियल को कढ़ाही में डाल कर गरम करने के लिये रख दें, गुड़ और नारियल को लगातार हिलाते हुए गाढ़ा कर लें और फिर इसमें काजू, किशमिश, खसखस और इलाइची मिला दें। मोदक में भरने के लिये पिठ्ठी तैयार है। अब 2 कप पानी में 1 छोटी चम्मच घी डाल कर गरम होने के लिए रख दीजिए। जैसे ही पानी उबलने लगे गैस बन्द कर उसमें चावल का आटा और नमक डाल कर एक पेस्ट सा बना लें। उसके बाद उसे 5 मिनट के लिए ढक कर रख दें। अब घी हाथों में लगाकर आटे को तब तक मसलें जब तक आटा नरम न हो जाए। अब इस साफ कपड़े से ढक कर रख दें। हाथ में घी लगाकर चावल के आटे को फैला कर उसमें पिठ्ठी भर कर अंगूठे और उंगलियों की सहायता से मोड़ कर मोदक का आकार दें।